laion/Wikipedia-Exotic huggingface dataset:
פיק (אלבום)

פיק הוא אלבום האולפן השני של המוזיקאי הישראלי צביקה פיק. את האלבום הוציאה לאור חברת התקליטים CBS ישראל באוגוסט 1973. בעיבוד המוזיקלי של האלבום, לצידו של פיק עצמו, השתתפו מוזיקאים שונים, בהם יצחק קלפטר ואלדד שרים. מתוך האלבום יצאו שני תקליטונים כפולים: אחד כולל את השירים "מחשבות" ו"הרקדן האוטומטי" בדואט עם רותי נבון, שיצא בשנת 1972, והשני כולל את השירים "סימנים" ו"תמיד ישנו מחר", שיצא לאור לאחריו ב-1973. לצידם נכללו באלבום גם ביצועים של פיק ל"שושנת פלאים" מאת שאול טשרניחובסקי, שבוצע על ידי יוני נמרי, והלחין פיק עבור ערב שירי משוררים, ל"בין האצבעות", שהלחין עבור רותי נבון, שגרסתה לשיר זכתה להצלחה. ול"שמע ישראל", שהלחין וביצע עבור פסטיבל הזמר החסידי. השיר "תמיד השתנית" נכתב על ידי ג'קי וולש ומושר בשפה האיטלקית. מתוך האלבום היו ללהיטים השיר "סימנים", שהגיע לעשירייה הפותחת במצעדי הפזמונים השנתיים של הגל הקל וגלי צה"ל, ו"הרקדן האוטומטי", שעל אף שלא זכה להתברג במצעדים אלו, הפך לאחד משיריו המוכרים ביותר של פיק. צביקה פיק – מחשבות (1972), באתר סטריאו ומונו צביקה פיק – סימנים (1973), באתר סטריאו ומונו בין האצבעות, באתר "פזמונט" תשל"ג, באתר "פזמונט" תשל"ג (גלי צה"ל), באתר "פזמונט"
וסילי שומוב

וסילי ג'ררדוביץ' שומוב (ברוסית: Василий Герардович Шумов; נולד ב-23 במרץ 1960) הוא מוזיקאי, במאי סרטים קצרים ומפיק מוזיקלי רוסי-אמריקאי. הוא ידוע בעיקר בזכות להקתו סנטר (אנ'), שהוקמה בברית המועצות בסוף שנות ה-80, ובסיסה בלוס אנג'לס, ארצות הברית מאז 1990. שומוב יצר מוזיקה בסגנונות גל חדש, מוזיקה אלקטרונית ואוונגרד. במהלך הקריירה שלו, הוציא עשרה אלבומי סולו. וסילי שומוב הוא בנם של מריה אפלחובה וג'רארד שומוב. עם אשתו הראשונה נולד לו בנו הראשון, אנטון. עם אשתו השנייה, גודית', נולדו לו שני ילדים, אנג'ליקה וניקולאי. 1986: Мой район ‏(My District) 1990: Время три ‏(Time Three) 1992: Шумовидение. Песни Живых и Мертвых ‏(Noisevision. Songs of living and dead) 1992: Тектоника(к) (Tectonics) 1994: Голливудский Василек ‏(Vasilyok of Hollywood) 1997: Короли поэзии в трансе ‏(Kings of Poetry in Trance) 1998: Концерт в программе «Живая коллекция» (c группой «НТО Рецепт») 2000: Музыка к 4 фильмам ‏(music for 4 films) 2000: Играй сам себя ‏(Play Itself) 2001: Анагра (Аналоговое Гражданство) (Anagra. Analogous Citizenship) מדיה וקבצים בנושא וסילי שומוב בוויקישיתוף אתר האינטרנט הרשמי של וסילי שומוב וסילי שומוב, במסד הנתונים הקולנועיים IMDb (באנגלית) וסילי שומוב, באתר MusicBrainz (באנגלית) וסילי שומוב, באתר Discogs (באנגלית) Vasily Shumov: Russian musician (1960-) | Biography, Facts, Information, Career, Wiki, Life, peoplepill.com
משרד המורשת

משרד המורשת הוא משרד ממשלתי בישראל, שהוקם על ידי ממשלת ישראל ה-37 בשנת 2023 לאחר פיצול משרד ירושלים ומורשת. לקראת הקמת ממשלת ישראל השלושים ושבע הוסכם בהסכם הקואליציוני בין הליכוד לעוצמה יהודית שמשרד ירושלים ומורשת יפוצל למשרד ירושלים ומסורת ישראל ולמשרד המורשת. עמיחי אליהו ימונה לשר המורשת, ומאיר פרוש ימונה לשר לענייני ירושלים ומסורת ישראל. לפי החלטת הממשלה ב-29 בינואר 2023, משרד ירושלים ומורשת שינה את שמו למשרד ירושלים ומסורת ישראל. תחומי הפעולה הקשורים לענייני מורשת עברו ל"משרד מורשת", והתווספו לו סמכויות נוספות ממשרדים אחרים. רשות העתיקות המועצה לשימור אתרים[דרוש מקור][מפני ש...] ליאת לוי, משרד יקר ומיותר, מיליונים לשטחים ואמירות מחליאות: המורשת של עמיחי אליהו, באתר TheMarker‏, 24 בנובמבר 2023 עטרה גרמן, ‏עוצמה יהודית מעוניינת להעביר את משרד המורשת למזרח ירושלים, בעיתון מקור ראשון, 19 בדצמבר 2022 החלטות ממשלהː שינוי שם משרד ירושלים ומורשת למשרד המורשת; שינוי תוארו של שר ירושלים ומורשת ל"שר המורשת"; העברת שטחי פעולה ממשרד למשרד; העברת סמכויות הנתונות לפי חוק משר לשר, הממשלה ה-37, החלטה מס 90
Wild Child

"Wild Child" (בעברית: "ילד פראי") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן החמישי שלה, A Day Without Rain. השיר יצא לאור ב-4 בדצמבר 2001, על ידי חברת התקליטים האחים וורנר, כסינגל השני והאחרון מתוך האלבום. הוא הופץ כסינגל שנה לאחר צאתו של האלבום. השיר הגיע למקום העשירי במצעד הסינגלים הפולני. בגרמניה, יפן וקוריאה, הסינגל פורסם רק בפורמט של קומפקט דיסק; בממלכה המאוחדת, הוא פורסם בנוסף גם בפורמט של קלטת שמע. הבי-סייד שלו, "Midnight Blue" עובד מאוחר יותר ונכלל כשיר הנושא באלבום האולפן של אניה מ-2008, And Winter Came.... אניה ביצעה את השיר בפרס דיסק הזהב של יפן לשנת 2001, לאחר שקיבלה פרס בקטגוריית "אלבום הפופ הבין-לאומי הטוב ביותר של השנה", עבור A Day Without Rain. ברחבי העולם, זכה "Wild Child" להצלחה כאשר דורג בחמישה מצעדים בסך הכול. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-68 מיליון השמעות. הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008. הוא צבר למעלה מ-8 מיליון צפיות. מידע על היצירה "Wild Child" באתר מיוזיק בריינז מידע על הסינגל "Wild Child" באתר מיוזיק בריינז מידע על היצירה "Wild Child" באתר Discogs מילות השיר "Wild Child" באתר Genius סרטון השיר "Wild Child" באתר יוטיוב מידע על הרצועה "Wild Child" באתר ספוטיפיי Enya - A Day Without Rain (באנגלית), נבדק ב-2022-12-31 PiF PaF PRODUCTION - airplay chart top 30, web.archive.org, ‏2002-01-06 第15回日本ゴールドディスク大賞, 日本ゴールドディスク大賞 (ביפנית) Wild Child, 2000-11-11, נבדק ב-2022-12-31 Enya - Wild Child (video), נבדק ב-2022-12-31
טאקיה

טאקיה (בערבית: طاقية) או ערקצ'ין (בפרסית: عرقچین) היא כיסוי ראש קצר ומעוגל. לעיתים קרובות חובשים אותו למטרות דתיות. המוסלמים מאמינים כי נביא האסלאם מוחמד נהג לשמור את ראשו מכוסה, מה שהופך את כיסוי הראש למוּסְתַחַבּ (مُسْتَحَبّ) (כלומר, ראוי לשבח לכסות את הראש על מנת לחקות אותו). גברים מוסלמים נוהגים לחבוש את הכיפות במהלך התפילה. הטאקיה יכולה להיות בכל צבע. עם זאת, במיוחד במדינות ערב, כאשר שמים אותה מתחת לכאפייה, נהוג ללבוש טאקיה בצבע לבן. חלק מהמוסלמים שמים סביב הטאקיה טורבן, המכונה בערבית "עמאמה" (عمامة), דבר שנעשה לעיתים קרובות על ידי מוסלמים שיעים וסונים. בארצות הברית ובבריטניה, תקיה מכונה בדרך כלל "כופיס". תוֹפִּי (באורדו: ٽوپي) הוא סוג של כיסוי ראש אסלאמי, אשר נהוג לחבוש בפקיסטן, בבנגלדש, בהודו ובאזורים נוספים בדרום אסיה. סוגים רבים ושונים של תופי כוללים את כובע סינדי (אנ'), אשר נהוג לחבוש בסינד, ואת התופי הסרוג שחובשים לעיתים קרובות בתפילות. לעיתים חובשים את התופי יחד עם שלוואר קמיז (אנ'), שהוא התלבושת הלאומית של פקיסטן. מדיה וקבצים בנושא טאקיה בוויקישיתוף כיפות ערביות, באתר Raqs
קרלוס אלקרס (כדורגלן)

קרלוס חונאס אלקרס (בספרדית: Carlos Jonás Alcaraz; נולד ב-30 בנובמבר 2002 בלה פלאטה שבארגנטינה) הוא כדורגלן ארגנטינאי המשחק בעמדת הקשר בקבוצת פלמנגו מהסריה א' בברזיל. אלקרס הצטרף למחלקת הנוער של ראסינג קלוב בשנת 2017. ב-26 בינואר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד אתלטיקו טוקומאן במסגרת המחזור ה-17 בליגת העל הארגנטינאית לעונת 2019/2020. הוא ערך 66 הופעות ליגה במדי המועדון, בהן הבקיע תשעה שערים. ב-11 בינואר 2023 חתם אלקרס על חוזה לארבע שנים וחצי בסאות'המפטון מהפרמייר ליג. ראסינג קלוב גביע האלופות הארגנטינאי (1): 2022 מדיה וקבצים בנושא קרלוס אלקרס בוויקישיתוף קרלוס אלקרס, באתר Transfermarkt קרלוס אלקרס, באתר Soccerway קרלוס אלקרס, באתר BDFutbol קרלוס אלקרס, באתר WorldFootball.net קרלוס אלקרס, באתר FootballDatabase.eu "Fue todo lo que había soñado" באתר הרשמי של ראסינג קלוב, 16 במרץ 2020 (בספרדית) Saints seal Alcaraz transfer באתר הרשמי של סאות'המפטון, 11 בינואר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרלוס אלקרס (כדורגלן)".
אנדריאס שיילדרופ

אנדראס ראדגור שיילדרופ (בנורווגית: Andreas Rædergård Schjelderup; נולד ב-1 ביוני 2004 בבודה שבנורווגיה) הוא כדורגלן נורווגי המשחק בעמדת קשר הכנף בקבוצה בנפיקה ליסבון מליגת העל הפורטוגלית. שיילדרופ גדל במחלקת הנוער של בודה/גלימט. בחודש יולי 2020 חתם שיילדרופ במחלקת הנוער של נורשלן מליגת העל הדנית. ב-4 בפברואר 2021 ערך את הופעת הבכורה שלו בקבוצה הבוגרת של המועדון, בהפסד 0–1 לברונדבי במסגרת המחזור ה-14 בליגה לעונת 2020/2021. ב-12 במרץ הבקיע את שער הבכורה שלו במועדון, בניצחון 0–3 על לינגבי בולקלוב במסגרת המחזור ה-21 בליגה. ב-12 בינואר 2023 חתם שיילדרופ בבנפיקה מהליגה הפורטוגלית בסכום של 14 מיליון אירו לא כולל בונוסים. שיילדרופ הוא חלק מסגל נבחרת נורווגיה עד גיל 21. ב-5 ביוני 2024 ערך את הופעת הבכורה שלו בנבחרת הבוגרת במשחק ידידות נגד קוסובו. אנדריאס שיילדרופ, ברשת החברתית אינסטגרם אנדריאס שיילדרופ, באתר Transfermarkt אנדריאס שיילדרופ, באתר Soccerway אנדריאס שיילדרופ, באתר WorldFootball.net אנדריאס שיילדרופ, באתר FootballDatabase.eu אנדריאס שיילדרופ, באתר ESPN «Hele» Europa ville ha Andreas (16): – Dette var beviset på at jeg valgte riktig באתר TV2, ‏ 5 בפברואר 2021 (בנורווגית)
לשרוד אחרי (סדרת טלוויזיה)

לשרוד אחרי (ברוסית: Вы́жить по́сле) היא סדרת טלוויזיה רוסית מסוגת דרמת-אימה שנוצרה על ידי אולפני Art Pictures Vision עבור רשת CTC. הסדרה עלתה לשידור לראשונה ב-18 בנובמבר 2013, היא כוללת 36 פרקים ב-3 עונות, כאשר פרק סיום הסדרה שודר ב-4 במרץ 2016. 11 צעירים נעולים בבונקר תת-קרקעי מתחת למוסקבה. הם לא יודעים איך הם הגיעו לכאן ולמה הם מוחזקים כאן. בינתיים, רכב של תאגיד "ורשינה" הנושא וירוס קטלני לבדיקות אנושיות מעורב בתאונה והנגיף חודר למערכת הרכבת התחתית. עשרות אלפי אנשים מתים, השאר מפונים. רוב בירת רוסיה מתרוקנת, המעטים שלא הספיקו להתפנות נשארו בה, ומוראניות – בנות בגיל הפוריות עם גנים טובים, הפכו לזומביות. בעזרת בכי בתדירות גבוהה הם משתקים אנשים ותוקפים את הקורבן. בנות מוראניה שומרים בחיים רק את אלה שיכולים להצטרף לצבא שלהן ולהביא צאצאים. תהליך הפיכת הבנות למוטציות יכול להימשך מספר שעות ואפילו ימים, תלוי במידת הנשיכה. חודש חלף מאז הפך נגיף קטלני את מוסקבה לעיר רפאים המאוכלסת במוטנטים. העיר עדיין מבודדת מהעולם החיצון, ונשלטת על ידי תאגיד "ורשינה", שהחליף את מנהיגות המדינה. תוך הסתרת האמת מהציבור וטענה כי לא נותרו ניצולים בעיר, התאגיד ממשיך לחקור את הנגיף, תוך שימוש בעיר כמעין שדה ניסויים לנדבקים. מדעני התאגיד מגלים שהנגיף עובר מוטציה, ומעניק לנשאיו את התכונות הנחוצות להישרדות. קבוצת צעירים ששרדו נמצאת בתוך עיר סגורה ללא תקשורת והגנה. כשהם מתאחדים בקבוצות או פועלים לבדם, הם מנסים להציל את חייהם לא רק מאנשים נגועים, אלא גם משכירי החרב של התאגיד, שמנקים את העיר מעוברי אורח לא רצויים. לכולם מטרות שונות – מישהו רוצה לעזוב את העיר בכל מחיר ואחרים מתכוונים להישאר ולהתחיל במלחמה נגד התאגיד כדי לנקום את מות יקיריו. עברו שבועיים. תאגיד "ורשינה" כבר לא שולט בהון. חיילים ויחידות סדירות של המשרד למצבי חירום מובאים למוסקבה. ניקוי העיר מתחיל. הממשלה הפדרלית רואה בנגיף נשק ביולוגי, ולכן מטילה על שירות הביטחון הפדרלי בראש סדר העדיפויות למצוא נוגדן. אפשר ליצור אותו רק בהשתתפותה של מנהיגת המוראניה, שבעקבותיה מתחיל ציד. קבוצת צעירים מצליחה לצאת מאזור ההסגר, אך האם יצליחו לחזור לחייהם הרגילים? מאבק ההישרדות שלהם נמשך. מידע וכתבות: לשרוד אחרי, ברשת החברתית VK "לשרוד אחרי", במסד הנתונים הקולנועיים IMDb (באנגלית) "לשרוד אחרי", במסד הנתונים הקולנועיים KinoPoisk (ברוסית)
Glamorous

Glamorous הוא סינגל של הזמרת האמריקאית פרגי בהשתתפות הראפר האמריקאי לודאקריס, מתוך אלבום הבכורה של פרגי, The Dutchess. השיר יצא לאור כסינגל השלישי מתוך האלבום, בהוצאת חברות התקליטים A&M רקורדס, ויל.איי.אם רקורדס ואינטרסקופ רקורדס. השיר הגיע למקום הראשון במצעד הבילבורד הוט 100. בהמשך, ב-2022, נדגם השיר בשירו של ג'ק הארלו, "First Class", שהגיע לצמרת המצעד גם הוא. השיר נכתב על ידי פרגי ולודאקריס לצד ויל.איי.אם, אלביס ויליאמס והמפיק פולו דה דון. ויל.איי.אם היה אחראי על עיבוד השיר בעוד רון פייר הפיק את השירה הנוספת הנוכחת ברצועה. בשיר משתתפים השותף לכתיבתו ויליאמס, שסיפק את הקלידים, ומייק הארטנט, שניגן בגיטרות. העבודה הטכנית שבוצעה בשיר כוללת הנדסה, שנוהלה בעיקר על ידי טראוויס דניאלס, שנעזר במק וודוורד. טל הרצברג, שעבד עם הבלאק אייד פיז בהקלטות אולפן קודמות, ביצע הנדסה נוספת לרצועה תוך שימוש ב-Pro Tools. טוני מזראטי הוחתם כמהנדס המיקס הראשי בעוד ריאן קנדי סייע לו באולפני The Record Plant בהוליווד. השיר הוקלט לבסוף באולפני Tree Sound באטלנטה וב-The Record Plant, על ידי "אנגרי" מייק אלאופולוס. השיר פורסם כסינגל השלישי מתוך The Dutchess, לאחר "London Bridge" ו-"Fergalicious". איי-אנד-אם רקורדס, לצד ויל.איי.אם מיוזיק גרופ ואינטרסקופ רקורדס, שלחו את השיר לתחנות הרדיו-מיינסטרים ב-23 בינואר 2007 ותחנות הרדיו הקצבי בארצות הברית ב-20 בפברואר 2007. מאוחר יותר, יצא ברחבי העולם כתקליטור סינגל ב-16 במרץ 2007. מידע על היצירה "Glamorous" באתר מיוזיק בריינז מילות השיר "Glamorous" באתר Genius סרטון השיר "Glamorous" באתר יוטיוב Lipshutz, Jason (15 בספטמבר 2014). "Fergie's 'The Dutchess' Turns Eight: An Appreciation". Billboard. נבדק ב-31 במאי 2016. {{cite journal}}: (עזרה) Lamb, Bill. "Fergie featuring Ludacris - Glamorous". About.com. The New York Times Company. אורכב מ-המקור ב-22 במרץ 2012. נבדק ב-20 במאי 2012. {{cite web}}: (עזרה) Joseph, Mike (3 באוקטובר 2006). "Fergie: The Dutchess". PopMatters. נבדק ב-22 במאי 2012. {{cite web}}: (עזרה) Qureshi, Arusa (8 באפריל 2022). "Listen to Jack Harlow's Fergie-sampling new single 'First Class'". NME. נבדק ב-10 באפריל 2022. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
דילטיאזם

דילטיאזם (שם גנרי: Diltiazem Hydrochloride) היא תרופה ממשפחת חוסמי תעלות סידן, הנועדה לטיפול במחלות לב הקשורה באספקה לקויה של חמצן לשריר הלב, ולטיפול בלחץ דם גבוה. דילטיאזם הוא נגזרת של בנזוטיאפין, בעל תכונות נוגדות יתר לחץ דם ואנטי הפרעות קצב. התרופה משווקת בישראל תחת השמות: אדיזם, דילטם, לבודקס. דילטיאזם מעכב את זרימת יוני הסידן לשריר הלב במהלך הדפולריזציה. ריכוזי סידן תוך תאי מופחת מגביר את הרפיית השריר החלק, וכתוצאה מכך מאפשר את הרחבת כלי הדם וירידה בלחץ הדם. שפעול של שריר הלב כולל שפעול של תעלות סידן תלויות מתח מסוג L, אשר מכניסות סידן לתא והן התעלות העיקריות שאחראיות על שטף הסידן בתאי הקוצב של שריר הלב. כמקור העיקרי לסידן שאחראי על כיווץ השריר החלק בלב, אקטיבציה של תעלות סידן מסוג L מאפשר כניסה של יוני סידן לפני דה-פולריזציה והפעלה של התעלה. כניסת הסידן החוץ תאי לתא מעודדת גם יציאה של סידן ממאגר תוך תאי ברשתית האנדופלסמטית. דילטיאזם מעכב את תעלות הסידן הרגישות למתח בכלי הדם ובכך מונע עלייה ברמות הסידן. בנוסף, הוא מפריע לשחרור יוני סידן מהרשתית האנדופלסמטית ובכך מונע את שטף הסידן החוץ תאי והתוך תאי בתאי שריר חלק ובשריר הלב. רמות הסידן הנמוכות מובילות לירידה בכיווציות שריר הלב, ירידה בתנגודת העורקית הפריפרית, משפר את אספקת החמצן לרקמת הלב ומוריד את תפוקת הלב. דילטיאזם בישראל משמשת עבור: אי נוחות, אנגינה (לדוגמה: כאב או הרגשת לחץ באזור החזה) במצבים המשלבים אספקת חמצן בלתי מספקת לשריר הלב תעוקת לב כרונית יציבה, תעוקת לב לא יציבה, תעוקת לב מעווית כלי דם (תעוקת לב על שם פרינצמטאל) לחץ דם גבוה תופעות לא רצויות כוללות תת-לחץ דם, ברדיקרדיה, סחרחורת, הסמקה, עייפות, כאבי ראש ובצקות (בעיקר בגפיים). תופעות לוואי נדירות הן אי ספיקת לב, אוטם שריר הלב ורעילות בכבד. - תסמונת הסינוס החולה למעט במטופלים עם קוצב לב מתפקד - תת-לחץ דם חמור (לחץ דם סיסטולי מתחת ל-90) - רגישות לתרופה - אוטם בשריר הלב וגודש ריאתי - במקביל לטיפול בחוסמי בטא תוך ורידי - טכיקרדיה חדרית מורכבת - תסמונת וולף-פרקינסון-וויט - הלם קרדיוגני - חסימת AV מדרגה שנייה או שלישית למעט במטופלים עם קוצב לב מתפקד - אי ספיקת לב עם מקטע פליטה מופחת לאחר אוטם חריף בשריר הלב מדיה וקבצים בנושא דילטיאזם בוויקישיתוף דילטם (Dilatam) - מדריך התרופות, באתר שירותי בריאות כללית PubChem, Diltiazem, pubchem.ncbi.nlm.nih.gov (באנגלית) Om Talreja, Manouchkathe Cassagnol, Diltiazem, Treasure Island (FL): StatPearls Publishing, 2022 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הסכם וינה (1864)

הסכם וינה (בדנית: Freden i Wien; בגרמנית: Frieden von Wien) היה הסכם שלום שנחתם ב-30 באוקטובר 1864 בווינה בין האימפריה האוסטרית, ממלכת פרוסיה וממלכת דנמרק. החוזה סיים את מלחמת שלזוויג השנייה. דנמרק ויתרה על דוכסות שלזוויג (למעט האי אירו, שנותר דני) דוכסות הולשטיין ודוכסות סקסוניה-לאוונבורג. הם ינוהלו במשותף על ידי פרוסיה ואוסטריה תחת שלטון משותף. הסכם שלאחר מכן בין אוסטריה ופרוסיה ב-14 באוגוסט 1865, המכונה אמנת גאשטיין, קבע שפרוסיה תנהל את שלזוויג ואוסטריה תשלוט באופן דומה בהולשטיין. אוסטריה מכרה גם את זכויותיה על לאוונבורג לפרוסיה. מחלוקות על הממשל של שלזוויג והולשטיין הובילו למלחמת אוסטרו-פרוסיה ב-1866. כשהמלחמה ההיא הסתיימה סיפחה פרוסיה את שלזוויג והולשטיין. "The defeat of Austria" (באנגלית). Encyclopædia Britannica. נבדק ב-19 בפברואר 2021. {{cite web}}: (עזרה) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
נוקס הלם

אלכסנדר נוקס הלם (באנגלית: Alexander Knox Helm;‏ 23 במרץ 1893 – 7 במרץ 1964) היה דיפלומט בריטי, שכיהן כציר ארצו בהונגריה, כנציג הדיפלומטי הבריטי הראשון בישראל, כשגריר בטורקיה וכמושל הכללי האחרון של סודאן. נוקס הלם נולד וגדל בעיר דמפריס שבסקוטלנד. למד בקינגס קולג' שבאוניברסיטת קיימברידג'. בשנת 1912 התקבל לעבודה בתפקיד זוטר במשרד החוץ הבריטי. במלחמת העולם הראשונה התנדב לשירות צבאי ושירת כקצין ביחידת ארטילריה, בין היתר בארץ ישראל. לאחר המלחמה גויס לשירות הקונסולרי בלבנט (אנ'). לאחר תקופה של לימוד שפות בקיימברידג' שימש כסגן קונסול בסלוניקי שביוון וכמתרגם (אנ') באיסטנבול. לאחר העברת הבירה הטורקית לאנקרה הוצב נוקס שם כמזכיר שני בשגרירות בריטניה ואחר כך כקונסול. ב-1930 שב לבריטניה ושירת במחלקת המזרח במשרד החוץ. ב-1937 יצא לשמש כקונסול באדיס אבבה שבאתיופיה. עם פרוץ מלחמת העולם השנייה הוצב בשגרירות בריטניה בארצות הברית. הוא עסק שם בסוגיות מורכבות שנגעו לאספקת דלק לבריטניה. ב-1942 יצא שוב לאנקרה בתפקיד יועץ. בשנת 1946 נבחר לשמש הנציג הבריטי בהונגריה ולאחר כינון היחסים הרשמיים עמה מחדש ב-1947 היה לציר הבריטי שם. ב-1949 מונה לנציג הדיפלומטי הראשון של בריטניה במדינת ישראל הצעירה בדרגת ממונה על היחסים ולאחר מכן כציר. כהונתו בת השנתיים בישראל נחשבה למוצלחת. בין 1951 ל-1954 שימש כשגריר בריטניה בטורקיה. לאחר מכן פרש משירות החוץ, אך ב-1955 הוצב לתקופה קצרה לשמש כמושל הכללי האחרון של סודאן, לפני שקיבלה את עצמאותה ב-1956. אשתו הראשונה של הלם מתה בשנת 1925. הוא נישא שוב ב-1931. בשנת 1964 טבע הלם בים. העיתון טיימס תיאר את הלם כאישיות בעלת אופי חזק ונחישות רבה, כנושא ונותן מוכשר ובעל חוש לעיתוי - תכונות שהושלמו על ידי חוש הומור וקסם אישי, כאדם שהיה אהוד על ידי אנשי צוותו, שהיה נכון תמיד לשמוע את עצתם, אך קיבל את החלטותיו בעצמו. הוא שימר את המבטא של עיר הולדתו הכפרית הסקוטית ואת חיבתו לענייני חקלאות. נוקס הלם עוטר באותות והעיטורים הבאים: מפקד ואביר מפקד במסדר האימפריה הבריטית עמית ואביר הצלב הגדול של מסדר מיכאל הקדוש וג'ורג' הקדוש נוקס הלם עם הנשיא חיים ויצמן בקבלת פנים בבית ויצמן ברחובות לרגל יום העצמאות 1951 נוקס הלם בכנסת, 1951, לצדו של לזלי הור-בלישה. בתמונה נראים גם משה שרת ויוסף שפרינצק מדיה וקבצים בנושא נוקס הלם בוויקישיתוף ידיעה עיתונאית על מינוי הלם למושל הכללי של סודאן
מערות קנגו

מערות קנגו הן מערכת מערות קרסטיות, הממוקמת למרגלות רכס הרי סוורטברג, בקרבת העיר אאודטסהורן, בפרובינציית הכף המערבי שבדרום אפריקה. המערה הראשית היא אחת מהמערות הידועות והפופולריות ביותר לתיירים בדרום אפריקה. על אף שאורכה של מערכת המערות והמנהרות עולה על ארבעה קילומטרים, יכולים מבקרים להיכנס רק לרבע מתוכה בקבוצות שמלוות על ידי מדריך. המערות נוצרו באבן גיר מתקופת הפרקמבריון, ומכילות משקעי מערה וכן ציורי מערות וממצאים שמעידים על כך שהיו בשימוש בתקופת האבן התיכונה האפריקאית ובתקופת האבן המאוחרת האפריקאית. המערות נתגלו מחדש בעידן המודרני ב-1780 על ידי חקלאי מקומי בשם ג׳קובוס ון זיל. המערה הראשונה שבה ביקר הייתה באורך של מגרש כדורגל, ונקראת מאז אולם ון זיל. ב-1792 נתגלתה מערה שנייה, והמערות הפכו במהרה לאתר ביקור פופולרי. ב-1930 בוצע סקר ארכאולוגי על ידי א.ג'.ה. גודווין מאוניברסיטת קייפטאון, במהלכו נתגלו ממצאים ארכאולוגיים מאבן. הניהול היומיומי של המערות הוא באחריות עיריית אאודטסהורן. ברוב הימים מוצעים במערות סיורים למבקרים בשני מסלולים אפשריים: הסיור הסטנדרטי, שנמשך כשעה, והסיור ההרפתקני, שנמשך כשעה וחצי וכולל זחילה במעברים צרים וטיפוס על תצורות סלע תלולות. בשני המסלולים ניתן לראות משקעי מערה העשויים מאבן גיר. מדיה וקבצים בנושא מערות קנגו בוויקישיתוף אתר האינטרנט הרשמי של מערות קנגו
מכפלה (פירושונים)

האם התכוונתם ל... כפל – פעולה בין מספרים, ובאופן כללי יותר פעולה בינארית על מבנים אלגבריים כלליים מכפלה וקטורית – פעולה בינארית על שני וקטורים במרחב תלת־ממדי, שמחזירה וקטור מכפלה חופשית – בתורת החבורות, המכפלה החופשית של שתי חבורות היא החבורה הכללית ביותר בה משוכנות שתי החבורות, ונוצרת על ידי תמונות איבריהן מכפלה חצי ישרה – פעולה היוצרת משתי חבורות H {\displaystyle H} ו- K {\displaystyle K} חבורה חדשה G = H ⋊ K {\displaystyle G=H\rtimes K} מכפלה טנזורית – בנייה מתמטית המקבלת שני מבנים אלגבריים ובסיס משותף, ומחזירה מבנה אחר, הנוצר משניהם בסיועו של הבסיס מכפלה ישרה – אובייקט מתמטי המורכב מכמה אובייקטים מאותו סוג ללא "הפרעות" הדדיות ביניהם מכפלה מעורבת (או מכפלה משולשת) – פעולה הפועלת על שלושה וקטורים מהמרחב האוקלידי   R 3 {\displaystyle \ \mathbb {R} ^{3}} ומחזירה סקלר מכפלה סקלרית – פעולה על שני וקטורים מהמרחב האוקלידי R n {\displaystyle \mathbb {R} ^{n}} שמחזירה סקלר מכפלה קרטזית – פעולה בינארית על קבוצות היוצרת קבוצה חדשה, שאבריה הם הזוגות הסדורים שרכיביהם מגיעים משתי הקבוצות, בהתאמה מכפלה ריקה – מכפלה ללא גורמים, והיא שווה ליחידה הכפלית, 1 מכפלה (תורת הקטגוריות) – מכפלה של אובייקטים בקטגוריה היא הכללה של בניות שונות במתמטיקה, כגון מכפלה קרטזית של קבוצות, מכפלה ישרה של חבורות, מכפלה של מרחבים טופולוגיים וכו' מרחב מכפלה – מרחב טופולוגי שהתקבל ממרחבים קיימים על ידי מכפלה קרטזית שלהם מרחב מכפלה פנימית – מרחב וקטורי, עבורו מוגדרת פעולה בינארית בין כל שני איברים במרחב, המכונה מכפלה פנימית מערת המכפלה – מבנה במזרח העיר חברון. על פי המסורת היהודית והכתובים, המערה היא מקום קבורתם של אדם וחווה, אבות האומה אברהם, יצחק, יעקב ואמהות האומה שרה, רבקה ולאה
הבחירות הכלליות ביפן 1942

הבחירות הכלליות ביפן נערכו באימפריה היפנית ב-30 באפריל 1942 לבחירת חברי בית הנבחרים של יפן. אלו היו הבחירות היחידות שנערכו ביפן במהלך מלחמת העולם השנייה. בתקופה זו, איבד בית הנבחרים כל כוח פוליטי, והיה נתון למרותה של הדיקטטורה הצבאית ששלטה באימפריה היפנית באותה התקופה. הליך זה, שהחל בתקרית מוקדן בו הצבא היפני הקיסרי (ובפרט, צבא קוואנטונג) פלשו למנצ'וריה ללא אישור של הקבינט. ב-1932 מונה האדמירל סאיטו מקוטו לראש הממשלה, אך רק מעטים מחברי המפלגות שהיו בבית הנבחרים היו בעלי תפקידים משמעותיים בממשלה. לאחר כמה שנים, הפך הצבא את יפן למדינה חד מפלגתית תחת משטר צבאי דה פקטו. בבחירות אלו רק מפלגת טאיסיי יוקוסאנקאי ו"עצמאיים" בחסות הצבא הקיסרי יכלו להתמודד בבחירות. אחוז ההצבעה בבחירות היה גבוה בצורה יוצאת דופן ועמד על כ-83.1%. ממשלתו של ראש הממשלה, הידקי טוג'ו מיתגה את הבחירות כ"בחירות להבעת תמיכה במלחמה המזרח אסיאתית הגדולה", הבחירות נערכות ימים ספורים לאחר הפשיטה של דוליטל, בה לראשונה במסגרת המלחמה הפציצו כוחות של ארצות הברית את שטחה היבשתי של יפן. ב-1940, כל המפלגות הפוליטיות נאלצו להתאחד עם מפלגת הטאיסיי יוקוסאנקאי שלפני הקמתה, הייתה ארגון פשיסטי יפני שנוצר על ידי ראש ממשלת יפן פומימרו קונואה. כל מפלגה אחרת ובפרט מפלגות שמאל ומפלגות אנטי-מלחמתיות היו בלתי חוקיות מאז 1940 והן לא יכלו להריץ אף מועמד בבחירות. בנוסף לכך, פעילים קומוניסטים ופעילים אנטי-צבאיים נעצרו ולא הורשו לרוץ כעצמאיים. על אף שהמפלגה זכתה ב-381 מתוך 466 המושבים הניתנים לבחירה, היו מספר עצמאים שהצליחו להיכנס לבית הנבחרים, בהם כמה מועמדים שאינם מאושרים הצליחו לזכות במושבים בבחירות, בין מועמדים אלו היו איצ'ירו הטויאמה (שלאחר כניעת האימפריה היפנית והקמת יפן המודרנית שימש כראש הממשלה, הטויאמה הוא סבו של ראש הממשלה היפני לשעבר, יוקיו הטויאמה שכיהן בתחילת שנות ה-2000 בתפקיד), טקאו מיקי (שכיהן אף הוא בתפקיד ראש הממשלה בימי יפן המודרנית) ופוליטיקאים בכירים נוספים שעתידים לכהן בתפקידי מפתח בפוליטיקה היפנית. למרות כל זאת, כמעט על מועמדי מפלגת טאיסיי יוקוסאנקאי הצליחו להיבחר לתפקיד ללא תחרות במחוז הבחירה שלהם. אחת הסיבות לניצחון המפלגה מלבד ההגבלות הקשות שהוטלו על אויבה הפוליטיים הייתה התמיכה הציבורית הנרחבת של העם היפני במלחמה. למרות שיפן הפכה באופן רשמי למדינה חד מפלגתית ואף התנהלה לעיתים קרובות ככזאת, מפלגת טאיסיי יוקוסאנקאי התפלצה לפלגים רבים, שחלקם הפכו לביקרותיים כלפי הממשלה ככל שהמלחמה נמשכה ומצבה של יפן החלה להידרדר. מדיה וקבצים בנושא הבחירות הכלליות ביפן 1942 בוויקישיתוף